CELEX: 32020R1590
Language: sk
Date: 2020-08-19 00:00:00
Title: Delegované nariadenie Komisie (EÚ) 2020/1590 z 19. augusta 2020, ktorým sa mení príloha I k nariadeniu Európskeho parlamentu a Rady (EÚ) 2019/631 s cieľom zohľadniť vývoj hmotnosti nových ľahkých úžitkových vozidiel zapísaných do evidencie v rokoch 2016, 2017 a 2018 (Text s významom pre EHP)

30.10.2020   
               
               
                  SK
               
               
                  Úradný vestník Európskej únie
               
               
                  L 360/8
               
            
         DELEGOVANÉ NARIADENIE KOMISIE (EÚ) 2020/1590
         z 19. augusta 2020,
         ktorým sa mení príloha I k nariadeniu Európskeho parlamentu a Rady (EÚ) 2019/631 s cieľom zohľadniť vývoj hmotnosti nových ľahkých úžitkových vozidiel zapísaných do evidencie v rokoch 2016, 2017 a 2018
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (1), a najmä na jeho článok 14 ods. 2,
         keďže:
         
                     (1)
                  
                  
                     Priemernú hmotnosť celého vozového parku EÚ v prevádzkovom stave používanú na výpočet cieľových hodnôt špecifických emisií CO2 v prípade každého výrobcu nových ľahkých úžitkových vozidiel, t. j. hodnotu M0, treba pravidelne upravovať, aby sa zohľadnili zmeny priemernej hmotnosti nových ľahkých úžitkových vozidiel zapísaných do evidencie v Únii.
                  
               
                     (2)
                  
                  
                     Na základe údajov uvedených vo vykonávacích rozhodnutiach Komisie (EÚ) 2018/143 (2), (EÚ) 2019/582 (3) a (EÚ) 2020/1035 (4) bola priemerná hmotnosť nových ľahkých úžitkových vozidiel v prevádzkovom stave v kalendárnych rokoch 2016, 2017 a 2018, vážená podľa počtu nových zápisov do evidencie v každom z týchto rokov, 1 825,23 kg. V hodnote M0 na kalendárne roky 2021, 2022 a 2023 uvedenej v časti B bode 4 prílohy I k nariadeniu (EÚ) 2019/631 by sa preto táto hmotnosť mala zohľadňovať.
                  
               
                     (3)
                  
                  
                     Nariadenie (EÚ) 2019/631 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V časti B bode 4 prílohy I k nariadeniu (EÚ) 2019/631 sa záznam týkajúci sa M0 nahrádza takto:
            
               „M0 je 1 766,4 v roku 2020, 1 825,23 na roky 2021, 2022 a 2023 a na rok 2024 hodnota prijatá podľa článku 14 ods. 1 písm. b)“.
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. augusta 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 111, 25.4.2019, s. 13.
         
            (2)  Vykonávacie rozhodnutie Komisie (EÚ) 2018/143 z 19. januára 2018, ktorým sa potvrdzuje alebo mení predbežný výpočet priemerných špecifických emisií CO2 a cieľových hodnôt špecifických emisií pre výrobcov nových ľahkých úžitkových vozidiel za kalendárny rok 2016 podľa nariadenia Európskeho parlamentu a Rady (EÚ) č. 510/2011 (Ú. v. EÚ L 25, 30.1.2018, s. 49).
         
            (3)  Vykonávacie rozhodnutie Komisie (EÚ) 2019/582 z 3. apríla 2019, ktorým sa potvrdzuje alebo mení predbežný výpočet priemerných špecifických emisií CO2 a cieľových hodnôt špecifických emisií pre výrobcov nových ľahkých úžitkových vozidiel za kalendárny rok 2017 a pre združenie Volkswagen a jeho členov za kalendárne roky 2014, 2015 a 2016 podľa nariadenia Európskeho parlamentu a Rady (EÚ) č. 510/2011 (Ú. v. EÚ L 100, 11.4.2019, s. 47).
         
            (4)  Vykonávacie rozhodnutie Komisie (EÚ) 2020/1035 z 3. júna 2020, ktorým sa potvrdzuje alebo mení predbežný výpočet priemerných špecifických emisií CO2 a cieľových hodnôt špecifických emisií pre výrobcov osobných vozidiel a ľahkých úžitkových vozidiel za kalendárny rok 2018 podľa nariadenia Európskeho parlamentu a Rady (EÚ) 2019/631 (Ú. v. EÚ L 227, 16.7.2020, s. 37).